Document ID: 32009R0517

KOMMISSIONENS FORORDNING (EF) Nr. 517/2009
af 17. juni 2009
om ændring af Rådets forordning (EF) nr. 43/2009 for så vidt angår fangstbegrænsninger for tobis i EF-farvande i ICES-afsnit III a og i EF-farvande i ICES-afsnit II a og ICES-underområde IV
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 43/2009 af 16. januar 2009 om fastsættelse for 2009 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger (1), særlig artikel 5, stk. 3, og
ud fra følgende betragtninger:
(1)
Der er i bilag IA til forordning (EF) nr. 43/2009 midlertidigt fastsat fangstbegrænsninger for tobis i EF-farvande i ICES-afsnit III a og i EF-farvande i ICES-afsnit II a og ICES-underområde IV.
(2)
Ifølge punkt 6 i bilag IID til forordning (EF) nr. 43/2009 skal Kommissionen revurdere den samlede tilladte fangstmængde (TAC) og kvoter for tobis i de pågældende områder for 2009 på grundlag af udtalelser fra Det Internationale Havundersøgelsesråd (ICES) og Den Videnskabelige, Tekniske og Økonomiske Komité for Fiskeri (STECF).
(3)
TAC’en for ICES-afsnit II a og ICES-underområde IV fastsættes i henhold til formlen i punkt 6, andet afsnit, i bilag IID til forordning (EF) nr. 43/2009. Efter formlen udgør TAC’en 435 000 tons.
(4)
Ifølge punkt 7 i bilag IID til forordning (EF) nr. 43/2009 må TAC’en ikke overstige 400 000 tons.
(5)
Tobis er en nordsøbestand, der deles med Norge, men som for øjeblikket ikke forvaltes i fællesskab. Foranstaltningerne i denne forordning er i overensstemmelse med samråd med Norge, jf. bestemmelserne i det godkendte referat af konklusionerne fra fiskerikonsultationerne mellem Europa-Kommissionen og Norge den 10. december 2008. Derfor bør Fællesskabets andel af den del af TAC’en, der må fanges i EF-farvande i ICES-afsnit II a og ICES-underområde IV, fastsættes til 90 % af 400 000 tons.
(6)
Den Videnskabelige, Tekniske og Økonomiske Komité for Fiskeri anbefaler, at TAC’en forhøjes med 4,23 % for også at omfatte EF-farvande i ICES-afsnit III a.
(7)
Bilag IA til forordning (EF) nr. 43/2009 bør ændres i overensstemmelse hermed -
UDSTEDT FØLGENDE FORORDNING:
Artikel 1
Bilag IA til forordning (EF) nr. 43/2009 ændres som angivet i bilaget til nærværende forordning.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 17. juni 2009.

Labels: 11
6